<classify> Mvuvumwa inayofundishwa na Mwina Kaduguda, ilipata bao lake la kwanza likifungwa na mshambuliaji Seleman Maganda dakika ya 14 baada ya kuwazidi mbio mabeki wa Abajalo bao lililodumu hadi mapumziko.Kipindi cha pili kilianza kwa timu zote kufanya mabadiliko ambayo Mvuvumwa ndio waliofaidika kwani walipata bao la pili kupitia kwa mshambuliaji Rashid Ruhava dakika ya 46.Pamoja na ushindi huo Mvuvumwa waliliandama lango la Abajalo na kukosa mabao mengi lakini Abajalo walitulia na kupanga mashambulizi na kufanikiwa kupata bao la kufuta machozi lililofungwa na Waziri Omar dakika ya 53.Mchezo huo ulikuwa na ushindani, ufundi mwingi na ujanja kwa baadhi ya wachezaji ulivuta hisia za mashabiki na kujikuta wakishangilia mara kwa mara.Baada ya mchezo, kocha wa Mvuvumwa, Kaduguda alisema anashukuru kwa kupata ushindi huo lakini malengo yake ni kutwaa ubingwa wa ligi daraja la pili ili wapande kucheza ligi daraja la kwanza msimu ujao.Nashukuru tumeshinda na ndio lengo letu kushinda michezo yote ili tuweze kutwaa ubingwa wa ligi daraja la pili, alisema Kaduguda. Ligi hiyo ya daraja la pili SDL inatarajiwa kumalizika Mei 18 na timu nyingine zinazowania ubingwa wa SDL ni Pamba ya Mwanza na The Mighty Elephant na mbili kati ya hizo zitakazofanya vyema ndizo zitakazopanda daraja.  <topic>: MICHEZO 